Rozhodnutie Komisie
z 30. januára 2002,
ktorým sa mení a dopĺňa rozhodnutie 97/569/ES o zostavení predbežných zoznamov zariadení tretích krajín, z ktorých členské štáty povoľujú dovoz mäsových výrobkov, s cieľom zahrnúť malajské zariadenie
(oznámené pod číslom dokumentu C(2002) 328)
(Text s významom pre EHP)
(2002/74/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach zostavovania, na dočasné obdobie, predbežných zoznamov zariadení tretích krajín, z ktorých sú členské štáty oprávnené dovážať niektoré výrobky živočíšneho pôvodu, produkty rybolovu alebo živé dvojchlopňové lastúrniky [1], naposledy zmenené a doplnené rozhodnutím 2001/4/ES [2], a najmä na jeho článok 2 ods. 4,
keďže:
(1) Predbežné zoznamy zariadení tretích krajín, z ktorých členské štáty povoľujú dovoz mäsových výrobkov, boli zostavené rozhodnutím Komisie 97/569/ES [3], naposledy zmeneným a doplneným rozhodnutím 2000/555/ES [4].
(2) Malajzia doručila Komisii podrobné údaje o zariadení na výrobu výrobkov z hydinového mäsa spolu so zárukami, že zariadenie spĺňa príslušné veterinárne požiadavky spoločenstva a že v opačnom prípade sa vývozné aktivity tohto zariadenia do Európskeho spoločenstva pozastavia.
(3) Predbežný zoznam zariadení, ktoré vyrábajú výrobky z hydinového mäsa, sa tak môže zostaviť pre Malajziu a rozhodnutie 97/569/ES by sa preto malo príslušne zmeniť a doplniť.
(4) Opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Text v prílohe k tomuto rozhodnutiu sa dopĺňa do prílohy k rozhodnutiu 97/569/ES.
Článok 2
Toto rozhodnutie je adresované členským štátom.
V Bruseli 30. januára 2002